text: Kø for at komme hjem til Danmark efter påskeferien
  31 marts 2018 kl. 10.40
  Lørdag middag er der et par kilometers kø for trafikanter, der vil ind i Danmark via motorvejen ved Frøslev.
  Der er mange danskere på vej hjem fra påskeferie sydpå og også mange tyskere, der vil tilbringe de sidste påskedage nord for grænsen.
  Det giver lørdag middag et par kilometers kø for trafikanter, der vil ind i Danmark via motorvejen ved Frøslev.
  Derfor har politiet åbnet det yderste højre spor for indrejende til Danmark, så trafikken og kontrollen ved grænsen kan afvikles hurtigst muligt.
  Er du én af de mange på vej fra Tyskland mod DK ad motorvejen v. Frøslev? Så har vi nu åbnet det yderste højre spor. Så brug bare det, så sørger vi får at afvikle trafikken, så du kan komme hurtigt hjem. God tur.#politidk #uka
  
  